**Népi motívumok a viselettől az építőművészetig**

**Részletek Lechner Ödön építőművész munkásságából**

**Lechner Ödön** 1845. augusztus 27 - én Pesten született és az időközben Budapestté vált fővárosban hunyt el 1914. június 10-én. Jómódú, bajor polgári családba érkezett, édesapja Lechner János eredetileg ügyvéd volt, de az apai nagyapától örökölt régi téglagyárat is ő vezette és fejlesztette.

**Alap és középfokú** tanulmányait Pesten végezte, erős érdeklődést mutatott a művészetek iránt.

**1866-1868-ig a Berlini Építészeti** Akadémián tanult, itt ismerkedett meg Pártos Gyulával és Hauszmann Alajossal. Itáliában, Angliában és Franciaországban tanul és alkot.

**Már ebben az időben él benne az építészet megújításának a terve és vágya**.

**Az új stílus megalkotása érdekében** kutatásokat folytat külföldi útjain. Ezek az utak a magyar népművészetre irányították figyelmét, tanulmányozza a **magyar úri** **hímzések,**(A Sárospataki Református Kollégium Múzeumában sok úri hímzéssel díszített úrasztal terítő van.) **rátétes posztódíszítések, fafaragások** motívumait.

 **Ezek kapcsán fedezett fel hasonlóságot a „perzsa és Indus” kultúra** motívumaival, analógiaként használta, ahogy a népies elemeket monumentális architektúrába ültették át. Ekkor jött a gondolat, hogy a majolika, mint dekoratív és funkcionális burkolóanyag, alkalmazható lenne a magyar iparművészeti múzeum és iskola épületén.” ( Építészfórum , Műszaki leírás az Iparművészeti Múzeum épületének rekonstrukciós és értéknövelő tervezése témakörben.)

**Lechner nem kisebb dolgon fáradozott**, mint egy olyan építészeti formanyelv megteremtésén, amely minket, magyarokat jellemez és csak a mi különleges viszonyainknak a szüleménye és jellemzője. **Magyar építészeti stílus! „Önálló** **magyar formanyelv nem volt, hanem lesz.”-** mondta. És mindent meg is tett annak érdekében, hogy legyen.

 **Szánakozva hallgatták végig** ezt a programot akkor, amidőn először hangzott el. Talán nem is hittek ennek a „prédikációnak” őszinteségében. Mert akkor még Lechner fiatalember volt, aki elvégezte ugyan a maga, akkoriban obligát berlini kurzusát, végigjárta a hagyományos itáliai körutat és szép reményekkel, jó összeköttetésekkel telepedett le Budapesten. Ekkor a Lechner név vállalkozók, építészek, téglagyárosok révén már nagyon jó hangzású volt minden rangú építtető fülében. Jöttek is a megrendelések, szépen gurult a garas az irodába. Lechner Ödön rövid idő alatt igen tekintélyes építész, gazdag városatya, tisztelt tanár lehetett volna.!! **És amikor ilyen szépen alakult életpályája, a fiatal építészt megszállta az „őrület”. Azaz nem az őrület, hanem az ihlet. Valami**, ami régóta fúrta, birizgálta, valami, ami benne már élt homályosan, amikor apja téglagyárában babrált az agyaggal.

Az 1880-as évek elején kötött barátságot Zsolnay Vilmossal, akivel 1889-ben ismét Angliába utazott. Érdeklődése ekkor fordult az iparművészet felé, különösen a keleti díszítőművészet nyűgözte le.

 **Lechner megérezte**, hogy sajátságos erő lakozik a holt anyagban s kiváltódik belőle, ha valóban tehetséges művész nyúl hozzá. Az agyag, amelyet a gyermekifjú mintázgatott, színezgetett a téglagyárban (mert ott finomabb majolikát is csináltak, például a budapesti zsinagóga számára) oly gondolatokat költögetett a lelkében, amelyeket talán félt volna akkor hangosan kimondani, ha ugyan tudatosan éltek benne már akkor ezek az eszmék.

**Az agyag ha nem is megvetett, de minden esetre mellőzött anyag volt: sem a gótika, sem a reneszánsz, ahogy ekkor** **művelték, nem tudott vele mit kezdeni**. **Az agyag csak téglacsinálásra volt jó. Lechnernek azonban az járt az eszében, hogy ez a mi nagy alföldi magyarságunk egy egész világot tudott magának formálni ebből a biblikus sárból. Gondolt a híres gölöncsérekre, gondolt a kályhások remekeire, sőt gondolt a kis alföldi házakra, is. Ott kő meg fa híján ez a matéria volt a népies művészet ihlető múzsája**.

**Lechner megértette** a lehetőségeket, amiket az agyag ad az építésznek. Áttanulmányozta azokat a díszítményeket, amelyeket a nép formált kezdetleges eszközökkel, kicsiny napi célokra. És akkor megvillant benne a gondolat, hogy e dúsan nekinőtt vadócra a grand'art nemes gályát kellene ojtani. **Akkor volna magyar építészet, volna magyar stílus.**

**Ázsiához nekünk is van némi közünk** - - gondolta magában s hazaérve lázasan lapozgatott a perzsa, indiai, nyugat-ázsiai építészeti publikációkban. Azt kereste, amit Huszka József (neves néprajzkutató) is keresett oly megható szeretettel: a magyarság ázsiai művészeti vonatkozásait.

**Hazatérve megtervezte a kecskeméti városházát**, legszebb középületeink egyikét, **utána pedig ezer baj közt az Iparművészeti Múzeumot**. A cigánykirály palotájának nevezte el ezt a épületet 1896-ban Tóth Béla. Gúnyból beszélt így, s később Lechner maga is kissé ázsiainak tekintette e palota némely részét. A kritikus később megtért, s Lechner fő ünneplőinek sorába állt. Lechner pedig ezen az épületen tanult legtöbbet. Ő monumentálisat akart építeni.

A kő…így magyarázta nem való erre a célra. Mert sajnos nincs igazán időt álló e célra alkalmas kövünk. A majolikát tisztán lehet tartani- magyarázta a berzenkedő hivatalos fórumoknak. S főképp mert az magyar anyag, minket jellemző matéria és színt, sok színt lehet vele a homlokzatra, a párkányokra, az ablakok köré juttatni, akár a színes pamuttal a szűrön.

 A kőbányai templom (1894- 1899) amely sajnos nem egészen az Ő eredeti tervei alapján épült.

Az Iparművészeti Múzeumon járta végig a magyar majolika nagy iskoláját, és micsoda bajok és küzdelmek között.

 **Jöttek a fenyegető végzések**: betartandó költségelőirányzatról, betartandó határidőkről. Lechner Ödön olimpusi nyugalommal nyugtázta ezt az egész hivatalos tortúrát s szíve repesett az örömtől, amidőn végre a kőfaragó csakugyan úgy faragta az ablakkeretet, ahogy ő kívánta és a Zsolnay-gyár pompásan eltalálta azokat a színárnyalatokat, amelyekkel a „magyar anyagot” föl akarta ékesíteni.

Kezdetben historizáló stílusban alkotott ( szegedi Városháza, Milkó-ház, Balettintézet)

Lechner újszerű alkotásait a korabeli közönség vegyes érzelmekkel fogadta. A közízlés nem kedvelte túlságosan- ez általánosan jellemző a szecesszióra, és nemcsak hazánkban, hanem világszerte.)

A művészek kisebb csoportja, a fiatalok és újító szelleműek azonban lelkesedtek érte.

1900-ban a Képzőművészek Egyesülete „Nagy Aranyéremmel” tüntette ki, és nemzetközileg is elismerték, amikor 1911-ben egész életművéért kapott aranyérmet a római Nemzetközi Építészeti Kiállításon. A fiatal nemzedékből számos követője akadt, sokan tartották mesterüknek.( pl. Maróti Rintel Géza, Lajta Béla, Kőrössy Albert Kálmán, Komor Marcell.)

Törekvéseit, elméleti írásait, tanulmányait máig nagy jelentőségűnek tartja az építésztörténet, és a mai oktatásban is helyet kapnak.

**Lyka Károly a Művészet** c. folyóiratban többek között így méltatja: „Annak a szemnek, amely ezt a ritmust megtalálta, kutatásában meg kellett találnia a magyar stilizálás törvényeit. Azt a törvényt, amely szerint a naturalisztikus elemekből dekoráció válik. Nem naiv illusztráció, hanem díszítő földolgozás. Magyarul tudja látni és magyarul tudja stilizálni azokat a motívumokat is, a melyekből a mi naiv művészetünk nem tudott. A természet egész világából szedi a magyar elemeket. Még a mitológiával összefüggő szimbolika elemeit is meg magyarosítja.

 **Halála napját magyar kezdeményezésre 2014-ben a Szecesszió Világnapjának** nyilvánították, és évente megünneplik a világ nagyvárosaiban.

**Népművészet**

**Magyar viselet a XVIII. század első felében**

A XVIII. század első felében, kb. a hatvanas évekig, a ruházat nagyjában megtartotta a kuruc kori formákat:

kihajtott prémű mente, rövid dolmány, salaváris nadrág, hegyes orrú vörös vagy sárga csizma, prémes karimájú török bársonyos kozák süveg, nyusztos kalpag, meg csákós süveg épp olyan jellemzők ezen időszak viseletére, mint a kurucok idejére az egykorú metszeten.

Nagyobb eltéréseket találunk **a zsinórozásban**, melynek a magyar ruházatban való nagy jelentősége ettől az időszaktól kezdődik. A kuruc korból egy ideig megmaradt a vitézkötéses mentezsinór (V. ö. [XXIX. 4](https://www.arcanum.com/hu/online-kiadvanyok/redirect/?type=jump&nfo=MagyarViseletek&dest=MagyarViseletek%5EXXIX-1-8), [65, 8.](https://www.arcanum.com/hu/online-kiadvanyok/redirect/?type=jump&nfo=MagyarViseletek&dest=MagyarViseletek%5E65-8-9)), a minőt találtak II. Rákóczi Ferencz rodostói sirjában is ([54, 9.](https://www.arcanum.com/hu/online-kiadvanyok/redirect/?type=jump&nfo=MagyarViseletek&dest=MagyarViseletek%5E54-8-9)),.

 A szarufa alakú zsinórzatból csak a **hurokzsinór** maradt meg mely **rojtos gombban végződött,** de már a század dereka felé ismét divatba jött a kettős szárú zsinórozás melynek mindkét vége gombos volt, sőt a zsinór közepére is tettek gombot, a zsinór végét pedig sújtással körülcifrázták.

 Sujtással nem csak a mente és dolmány, hanem a nadrág is gazdagon ki volt” hányva”.

**Néhány rövid versike** (Amade László)

-Czifra ezer gombos huszárjaim voltak,
Akik a verbunkon előttem tánczoltak.

-Czifra ezer gombos szolgáim valának,
 Kik éjjel és nappal híven strázsálának.

-Nyolcszáz réf sújtással czifrázott ruhájok,
 Tollas vagy bokrétás kalpagok s csákójok.

Annyira elterjedt a zsinór használata, hogy az aranyos ezüst mentekötő láncokat és boglárokat is középen összegombolható zsinóros kötővel helyettesítették. A bogárhátú keskeny sújtás, meg a szélesebb szalagzsinór mellé még aranyos, ezüstös paszomántot is használtak díszítésül.

**Női viselet a XVIII. század első felében.**

A *női viseletben* legnagyobb változást a kivágott ruhák divatja idézett elő. Meg is botránkozott miatta a jó Apor Péter s keményen kikelt a korabeli asszonyok és leányok ellen, kik zsibvásárra bocsátják «az csecseket szemtelenül, hogy csaknem egészlen, többire félig nyakok csecsek mezitelenül úgy áll, mintha épen a férfiakot kinálnák csecsekkel».

Egészen máskép itéli meg a magyar asszonyok viseletét egy hazánkban járt – igaz hogy 20 évvel előbb – angol nő, Wortleyné, szül. Montagu Mária, ki Péterváradról 1717 január 30-án azt irja nővérének, hogy a magyar nők *igen illedelmesen* öltözködnek; Vukováron egy ezredesnél szállt meg, kinek magyar nő volt a felesége; – asszony létére nem állhatja meg s mi hálásak lehetünk érte, hogy pár szóval háziasszonya ruházatáról is ne beszéljen; «vörös bársony ruhát viselt – mondja – mely nagyszerűen simult testéhez, a ruhaújjak feszesen szorították a karokat s a ruhaderekát elől két sor arany-, gyöngy-, és gyémántgomb tartotta össze». Azt is észrevette, hogy a magyar nők sokkal szebbek, mint az ausztriaiak, az összes bécsi szépségek – teszi hozzá – Magyarországból kerülnek ki.

# Magyar zsinóros viseletek: Az atilla és Bocskai ruhák

 A magyar zsinóros viseletek évszázadokon át a nemzeti identitás és öltözködési hagyományok fontos részét képezték. Ezek a viseletek gazdag zsinórozással díszítették az öltözékeket, amelyek nemcsak esztétikai célokat szolgáltak, hanem a viselő társadalmi rangját és státuszát is kifejezték. A 18. és 19. század során ezek a ruhadarabok különösen a nemesi és katonai körökben váltak népszerűvé, szimbolikus jelentőséggel bírva a magyar öntudat és szabadság iránti elkötelezettség szempontjából. A zsinórozott viseletek különböző formákban jelentek meg, mint például a dolmány, a mente és az atilla, amelyek mind a magyar hagyományos öltözködés ikonikus darabjai.

 Az atilla a magyar zsinóros viseletek egyik legismertebb képviselője. ez a ruhadarab a 19. században alakult ki, és különösen a magyar huszárok körében vált népszerűvé. Gazdag zsinórozás a katonai rangot és a társadalmi helyzetet is láttatta. Az atilla viselete nemcsak Magyarországon, hanem külföldön is ismertté vált, például a porosz és cseh huszárok körében.

A bocskai-ruha, amely a 17. századi erdélyi fejedelemről, Bocskai Istvánról kapta a nevét,( bár ez még vitatott) szintén a magyar zsinóros öltözetek közé tartozik. Ez a viselet a 20. század elején újjáéledt, amikor a magyar nemzeti kultúra és hagyományok újra a figyelem középpontjába kerültek. A bocskai-ruha jellegzetessége a zsinórozott kabát és a nemzeti szimbólumok hangsúlyozása, ami a magyar öltözködési kultúra egyik legikonikusabb darabjává tette ezt a ruhadarabot​.

**Kardbojtok, Tóth Paszomány**

Az esetek túlnyomó részében eredeti műszaki leírás alapján készítenek rendszeresített kardbojtokat fegyveres testületek számára. Az is elégséges lehet, ha kapnak egy kardról, szablyáról vagy tőrről egy fényképet.

**Gombszártól a ráncravalóig (Tornyos Lilla művészettörténész)** *Néhány szó a gombkötő mesterség történetéről*

A magyar férfi és női öltözetnek évszázadok óta dísze, és egyben praktikus kelléke a zsinórozás. Készítői a gombkötők, céheik nagy számából arra is következtethetünk, hogy a főuraktól a legszegényebb zsellérig, mindenki a zsinórdíszes ruhákat hordta. Első céheiket Pozsonyban hozták létre, majd Veszprémben 1599-ben. Ezt követték a soproni, a szombathelyi, a sárvári, és a keszthelyi céhek. A 17. században harminchárom céh működött, majd a 18. században újabbak jöttek létre, közöttük Szegeden, Debrecenben, Újvidéken és Baján is. Sok esetben a szabókkal, másutt a paszományosokkal hozták létre egyesületüket.

**Galambkosár és vízfolyás – a gombkötők művei**

Kabók Imre, Szeged város levéltárosa 1898-ban elkészült kéziratában – amelyet az Iparművészeti Múzeum Könyvtára őriz –  száznyolcvan formát gyűjtött össze, ebből idézünk néhányat: rostélyos kötés, boszorkánykötés, hármas karika, szarkaláb, körte végű gombház, galambkosár, szarufa, kápolna, körte, lantvirág, nyolcas, tulipán, vízfolyásos, kettős vízfolyásos, lencse, karika, patkó, hullám, bajusz, rozmaring, sasköröm, „S” rajz, csiga, halfarok, lant, macskatalp, dohánylevél, barátcsomó, csukafejes, kutyatökös…

**Magyar ruhák, övek, fűzők, kötők**

Általánosságban elmondható, a 16-17. században a praktikum és a díszítő funkció együtt jelent meg az öltözékeken. A 18. század hozott változást, a gombok kisebbek, könnyebbek, mint korábban, famagra kötöttek, sokszor hímzéssel együtt komponálták meg a sujtások és a zsinórozás színeit, formáit. A szabás változásával a 19. századra az egykori praktikum eltűnt, a díszítő funkció vette át a helyét.

A női magyar ruhák derekát is sujtás kíséri, gombolása is zsinóros, mentéjét pedig többnyire nyolc nagy vitézkötéssel és rojtos ráncravalóval ékítették.

A gazdag emlékanyagban rendkívüli technikai tudással, (többnyire) ízléssel megalkotott műveket találunk.

 A ruhák és a díszítés elkészítésének is megvoltak a megszokott átvett és sok évet megélt sajátosságai, amelyet ma is érdemes megfontolnunk, megtartanunk. (Tompos Lilla művészettörténész)

**Rátétmunkák** vagy **applikációk**

A népművészet, mint a magyar nép szakrális művészete, a magyar tulipán, a virágok jelentése,mind üzenetet hordoz. Láthatóvá válik a magyar női lélek a díszítőművészetünkben “Hej tulipán, tulipán…”

Korunkban is vannak jeles művelői a szűr és szűcshímzésnek , többek között **Papp László szegedi szűrkészítő mester**.

***Az Iparművészeti Múzeum és a Postatakarékpénztár*** épületének egy rövidke méltatása: A két saroktorony csúcsdísze a szárnyas kígyó; ez a kígyó tör ki a vastartókat borító oszlopok fejei közül, és ez ismétlődik a lépcsőrács külső támasztóin, a melyek arra valók, hogy az építő szabályzatnak megfelelve, a könyöklőn való lecsúszást meggátolják.

 Másutt ezt a föladatot rácsavart gombok végzik, itt a rácsot díszítő szép vasmunka.” (Postatakarékpénztár épülete)

A napsütésben káprázó épület **a téglaszalagok, a virágok, a méhek és a kaptárok motívumaival akár egy hímzett csipketerítő is lehetne, bár szerintünk sokkal közelebb áll a János vitézi Tündérországhoz, írja Tündérország a Hold utcában c tanulmányában Fürdős Zsanett.**

A külső csillogás a négyszárnyú főkaput átlépve is folytatódik: zöldesszürkében játszó díszes oszlopok – hivatalosan bankzöld –, a sárga falakon rozsdavörösben hullámzó vonalak, a lépcsőkorlátoknál pedig kígyócskák sorakoznak.

Postatakarékpénztár (Wikipédia): A lechneri [szecesszió](https://hu.wikipedia.org/wiki/Szecesszi%C3%B3) jellemzői a magyaros virágmotívumok és a színes kerámiacserepek és majolikák. **Lechner Ödön** első stílusújító periódusa alatt - az 1890-es években - már jól ismertek **Huszka József** gyűjteményei is a magyar ornamentika témájában, valamint elképzelése a magyar motívumok keleti eredetéről.

**Huszka József 1885-ben megjelent** *Magyar díszítő styl* könyve országos siker lett, ezután divat lesz a népies tárgyak gyüjtése, a cserépedények vásárlása pedig mind a mai napig tart. Hogy a polgárság is elfogadta értéknek a paraszti holmit, abban lényeges szerepe volt annak, hogy Huszka a népies díszítések eredetét a régebbi nagy keleti, a hindu, perzsa, hun civilizációkhoz köti. (Szecessziós Magazin) Igaz, a néprajzos szakemberek részéről elhangzott a kétkedés, de hát az ornamentika eredetkutatása mindmáig igen sokrétű.”

**A szegedi Városházáról:**

„Ha valamire ráillik a megfagyott zenét emlegető mondás, erre a csudaszép oromfalra, s arra a valóságos rajzmámort hirdető pártára ráillik. Ez a párta vallomás arról az örömről, amelyet a művészben a vonal magyar ritmusának megtalálása keltett” – írja Gerő Ödön műkritikus a Művészet folyóirat 1902-ben megjelent egyik számában.

 Az épületről a Szegeden pályakezdő Babits Mihály ezt írta: "Olyan, mint a holdfényben táncoló csipkekötős menyecske." ( Szegedi Városháza Az első Városházát Vedres István tervei alapján 1799 és 1804 között építették ezen a helyen. Az árvíz után 1883-ban Lechner Ödön és Pártos Gyula tervei szerint átépítették és bővítették. A szegedi városháza építésénél már a magyar építészeti formanyelv megteremtése vezette őket. )

Felhasználva: Wikipédia, Múzeumpedagógia, Építészfórum, Tudástár

2025.február,és augusztus Forrai Erzsébet